Piegādes līgumS Nr. 2018/1

|  |  |  |
| --- | --- | --- |
| Jūrmalā |  | 2018.gada 23.maijā |

Valsts SIA „Nacionālais rehabilitācijas centrs „Vaivari””, reģistrācijas Nr.40003273900, juridiskā adrese: Asaru prospekts 61, Jūrmala, LV-2008, turpmāk tekstā - „Pircējs”, kuru uz reglamenta pamata pārstāv valdes priekšsēdētāja Anda Nulle un valdes loceklis Mārtiņš Oliņš, no vienas puses, un

**SIA “UniHaus”, reģistrācijas Nr.40003931388, juridiskā adrese: Bruņinieku iela 5/25, Rīga. LV-1001, kuru uz statūtu pamata pārstāv valdes priekšsēdētājs Aivars Valainis**, turpmāk tekstā - „Pārdevējs”, no otras puses, abi kopā un katrs atsevišķi turpmāk saukti - „Puses/ puse”, pamatojoties uz atklāta konkursa, ID Nr. VSIA NRC „Vaivari” 2018/1 (turpmāk tekstā – konkurss), rezultātiem, noslēdz šāda satura līgumu, turpmāk tekstā - „Līgums”:

1. **LĪGUMA PRIEKŠMETS**
   1. Pārdevējs apņemas pārdot un piegādāt Pircējam tehnisko palīglīdzekļu personām ar īpašām vajadzībām izgatavošanai nepieciešamās komplektējošās daļas, rezerves daļas un piederumus(turpmāk tekstā – preces) saskaņā ar Pircēja pilnvarotās personas ikreizēju pasūtījumu.
   2. Pārdevēja piegādājamās preces un to raksturojums ir noteikts Līguma pielikumā Nr.1.
   3. Piegādājamo preču apjoms Līgumā nav noteikts un Pircēja pilnvarotā persona preces pasūta pēc to faktiskās nepieciešamības.
   4. Preču piegādi uz Pircēja Vaivaru Ortozēšanas un protezēšanas centrs Jūrmalā, Vēsmas ielā 13, Pārdevējs nodrošina par saviem līdzekļiem
2. **PREČU KVALITĀTE UN GARANTIJA**
   1. Preču kvalitātei ir jāatbilst Latvijas Republikas (turpmāk - LR) normatīvajos aktos noteiktajām prasībām.
   2. Precēm ir jābūt atbilstoši iepakotām, marķētām ar izgatavotāja firmas zīmi un tām jābūt pievienotai visai nepieciešamajai informācijai atbilstoši LR normatīvajiem aktiem.
   3. Precēm ir jābūt reģistrētām vai deklarētām LR normatīvajos aktos noteiktajā kārtībā kā medicīnas precēm ar uz iepakojuma uzlīmētu nenomazgājamu CE uzlīmi( ja attiecināms).
   4. Ja pretendents piedāvā ekvivalentas preces pasūtītāja Tehniskajā specifikācijā norādītajām "OTTO BOCK" precēm, pretendents līgumam pievieno ekvivalenci pamatojošos dokumentus un preču tehnisko specifikāciju.
   5. Precēm, kuras izgatavojot tehniskos palīglīdzekļus paredzēts savienot ar izstrādājumu leņķu/asu/regulējumu mainošiem skrūvju savienojumiem un kuras nav no viena ražotāja, Līgumam tiek pievienots visu ražotāju apliecinājums, ka tās ir savienojamas un, izmantojot dažādu ražotāju detaļas kopā, nezaudē neviena komponente nezaudē garantiju, kā arī jāpievieno apliecinājums, ka dažādu ražotāju detaļu savienojuma bojājumu gadījumā, ja tiks zaudēta garantija detaļai, piegādātājs sedz radušos zaudējumus
   6. Pārdevējs nodrošina piegādātajām precēm garantiju ne mazāku, kā to noteicis preču ražotājs.
   7. Pārdevējs garantē piegādāto preču atbilstību Līguma 2.punktā minētajiem noteikumiem, kā arī to, ka preču izmantošana atbilstoši to uzdevumam nenodarīs materiālus zaudējumus vai kaitējumu cilvēka veselībai.
3. **LĪGUMCENA, PREČU CENAS UN NORĒĶINU KĀRTĪBA**
   1. Līgumcena saskaņā ar konkursa rezultātiem ir

Par iepirkuma 1.daļu 50996,5 EUR (*piecdesmit tūkstoši deviņi simti deviņdesmit seši euro un 50 centi*) bez pievienotās vērtības nodokļa (turpmāk – PVN);

Par iepirkuma 2.daļu 103679,8 EUR (*piecdesmit tūkstoši deviņi simti deviņdesmit seši euro un 50 centi*) bez pievienotās vērtības nodokļa (turpmāk – PVN);

Par iepirkuma 3.daļu 375863.9 EUR (*trīs simti septiņdesmit pieci tūkstoši astoņi simti sešdesmit trīs euro un 90 centi*) bez pievienotās vērtības nodokļa (turpmāk – PVN);

**Pavisam kopā 530540,2 EUR (*pieci simti trīsdesmit tūkstoši pieci simti četrdesmit euro un 20 centi*) bez pievienotās vērtības nodokļa (turpmāk – PVN).**

* 1. Preču cenas bez PVN par vienu vienību ir noteiktas Līguma pielikumā Nr.1.
  2. Samaksu par piegādātajām precēm Pircējs veic ne vēlāk kā 30 (trīsdesmit) dienu laikā pēc rēķina saņemšanas no Pārdevēja.
  3. Norēķini tiek veikti *eiro* bezskaidras naudas pārskaitījuma veidā uz Pārdevēja kredītiestādes norēķinu kontu, kas norādīts Līgumā un Pārdevēja izsniegtajā rēķinā.
  4. Par samaksas dienu tiek uzskatīta diena, kad Pircējs veicis naudas pārskaitījumu, ko apliecina attiecīgs maksājuma uzdevums.
  5. Līguma izpildes laikā Pārdevējam ir tiesības mainīt preču vienības cenas pret zemākām, bet nav tiesības paaugstināt Līgumā noteiktās preču cenas.
  6. Līguma izpildes laikā mainoties PVN likmei, Pārdevējs piemēro aktuālo PVN likmi.

1. **PREČU PIEGĀDES KĀRTĪBA UN TERMIŅI**
   1. Līgumā noteiktās preces pasūta Pircēja pilnvarotā persona, ņemot vērā to faktisko nepieciešamību. Pircēja pilnvarotā persona attiecībā uz preču piegādēm ir Vaivaru Ortozēšanas un protezēšanas centra vadītājs Ēriks Švēde, tālrunis 67730160.
   2. Preces tiek piegādātas pa daļām visa Līguma termiņa laikā saskaņā ar Pircēja pilnvarotās personas ikreizēju pasūtījumu, kas tiek izdarīts rakstveidā, nosūtot to Pārdevējam pa faksu vai uz Līgumā norādīto e-pasta adresi.
   3. Katrā pasūtījumā Pircēja pilnvarotā persona norāda piegādājamās preces un to daudzumu.
   4. Pārdevējs apņemas piegādāt preces Pircējam ne vēlāk kā 14 (četrpadsmit) dienu laikā no pasūtījuma saņemšanas brīža darba dienās laikā no plkst. 9.00 līdz plkst. 16.00.
   5. Preču piegādes veicamas atbilstoši Pircēja pasūtījumiem saskaņā ar Līguma noteikumiem. Gadījumos, ja Pārdevējs nevar piegādāt preces Līgumā noteiktajā laikā, viņš nekavējoties pa tālruni, e-pastu vai faksu par to informē Pircēju.
   6. Piegādājamās preces nosūtāmas ar autotransportu, ievērojot LR spēkā esošos preču pārvadāšanas noteikumus.
   7. Par preču piegādes dienu tiek uzskatīta diena, kad Pircēja pilnvarotā persona pašrocīgi parakstījusi preču pavadzīmi-rēķinu. Ar šo brīdi Pircējam pāriet valdījuma tiesības un preču nejaušas bojāejas vai bojāšanās risks. Preču īpašuma tiesības Pircējs iegūst tikai ar brīdi, kad pilnībā ir norēķinājies par tām ar Pārdevēju.
2. **IEPAKOJUMS**
   1. Precēm jābūt iepakotām atbilstoši LR spēkā esošo normatīvo aktu prasībām, iepakojumam jānodrošina preču saglabāšanās, tās transportējot un pēc tam glabājot noliktavā.
3. **PREČU PIEŅEMŠANA**
   1. Piegādātās preces pēc nosaukumiem, daudzuma, cenām un kvalitātes pieņem Pircēja pilnvarotā persona.
   2. Gadījumā, ja Pārdevējs nav piegādājis Pircējam preces atbilstoši pasūtījumam vai ir piegādājis nekvalitatīvas, bojātas vai citādi normatīvajos aktos noteiktajām prasībām neatbilstošas preces, Pircējam ir tiesības tās nepieņemt.
   3. Pretenzijas par saņemto preču kvalitāti slēptu trūkumu dēļ Pircējs var izteikt Pārdevējam 5 (piecu) darba dienu laikā no preču pieņemšanas dienas.
4. **PUŠU ATBILDĪBA**
   1. Līgumā noteikto saistību neizpildīšanas gadījumā vainīgā puse atlīdzina otrai pusei zaudējumus, bet Līgumā speciāli noteiktos gadījumos maksā arī līgumsodu, kura summa netiek ieskaitīta zaudējumu segšanai. Ar zaudējumiem šajā Līgumā Puses saprot izdevumus, mantas zudumus vai bojājumus, arī neiegūto labumu.
   2. Par Līgumā noteiktā maksājuma termiņa nokavējumu, Pircējs maksā Pārdevējam līgumsodu 0,1% apmērā no apmaksājamās summas par katru nokavēto dienu.
   3. Par preču piegādes nokavējumu (nepiegādi) Līgumā noteiktajā termiņā, Pārdevējs maksā Pircējam līgumsodu 0,1% apmērā no pasūtījuma summas par katru nokavēto dienu.
   4. Līgumsoda samaksa neatbrīvo Pusi no saistību izpildes.
5. **NEPĀRVARAMA VARA**
   1. Puses atbrīvotas no atbildības par daļēju vai pilnīgu saistību neizpildi, kas radusies nepārvaramas varas rezultātā. Šādos gadījumos Pušu attiecības risināmas saskaņā ar LR normatīvajiem aktiem.
6. **LĪGUMA SPĒKĀ STĀŠANĀS, GROZĪŠANA, IZBEIGŠANA, STRĪDU IZSKATĪŠANA**
   1. Līgums stājas spēkā ar tā parakstīšanas brīdi un ir spēkā līdz 2019.gada 22.maijam.
   2. Līgumu var grozīt vai izbeigt, Pusēm vienojoties. Visi Līguma grozījumi noformējami rakstveidā un pēc to parakstīšanas tie kļūst par Līguma neatņemamu sastāvdaļu.
   3. Pircējs ir tiesīgs atkāpties no Līguma vienpusēji, ja:
      1. Pārdevējs ir piegādājis kvalitātes un Līguma noteikumiem neatbilstošas preces, par ko LR normatīvajos aktos noteiktajā kārtībā ir sastādīts atbilstošs akts;
      2. Pārdevējs ir atkārtoti nokavējis Līgumā noteikto preču piegādes termiņu.
   4. Vienpusējas atkāpšanās no Līguma gadījumā, Pircējs ierakstītā vēstulē nosūta Pārdevējam paziņojumu par atkāpšanos no Līguma pamatojoties uz Līguma 9.3.punktu un minot konkrētu atkāpšanās iemeslu. Ar nosūtīto paziņojumu Puses uzskata, ka Līgums ir izbeigts.
   5. Pārdevējs ir tiesīgs vienpusēji atkāpties no Līguma, 30 (trīsdesmit) dienas iepriekš par to brīdinot Pircēju, ja Pircējs nepilda savas Līguma 3.3. un 7.2.punktā noteiktās saistības. Par brīdinājumu tiek uzskatīts rakstveidā noformēts un Pircējam nosūtīts paziņojums.
   6. Strīdus, kas radušies Līguma izpildes gaitā, Puses cenšas atrisināt savstarpēju sarunu (pretenziju pieteikšanas un izskatīšanas) ceļā. Gadījumos, kad Puses nevar vienoties, strīdi tiek risināti LR normatīvajos aktos noteiktajā kārtībā.
7. **CITI NOTEIKUMI**
   1. Puses ar saviem parakstiem apliecina, ka viņām ir saprotams Līguma saturs un nozīme, atzīst Līgumu par pareizu un labprātīgi vēlas to apliecināt.
   2. Katrai pusei ir nekavējoties, bet ne vēlāk kā 3 (trīs) darba dienu laikā, jāziņo otrai pusei par savas juridiskās adreses vai norēķinu rekvizītu maiņu.
   3. Pārdevēja kontaktpersona attiecībā uz preču piegādēm ir \_\_\_\_\_\_\_\_\_\_\_\_\_\_\_\_\_\_\_\_\_\_, tālrunis: \_\_\_\_\_\_\_\_\_\_\_\_.
   4. Gadījumos, kas nav paredzēti Līgumā, Puses rīkojas saskaņā ar LR normatīvajiem aktiem.
   5. Līgums ir izstrādāts un noformēts latviešu valodā uz 4 (četrām) lapām ar vienu pielikumu, divos eksemplāros ar vienādu juridisko spēku – pa vienam katrai pusei.
8. **PUŠU JURIDISKĀS ADRESES UN REKVIZĪTI**

|  |  |
| --- | --- |
| **Pircējs** | **Pārdevējs** |
| **VSIA „Nacionālais rehabilitācijas centrs „Vaivari””**  Reģistrācijas Nr.40003273900  Asaru prospekts 61, Jūrmala, LV-2008  AS „SEB banka”  Bankas kods: UNLALV2X  Konts LV13 UNLA 0010 0003 6010 1  tālrunis 67766124; fakss 67766314  e-pasts: info@nrc.lv  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Valdes priekšsēdētāja A.Nulle  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Valdes loceklis M.Oliņš  z.v. | **SIA „UniHaus”**  Reģistrācijas Nr. 40003931388  Juridiskā adrese: Bruņinieku iela 5/25, Rīga, LV-1001  Banka A/S Swedbanka; Kods: HABALV22  Konts LV50HABA0551017155701  tālrunis 67295272  e-pasta adrese: info@unihaus.lv  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Valdes priekšsēdētājs Aivars Valainis  z.v. |